У Асіповіцкім раёне, як і па ўсёй Беларусі, вядзецца нарыхтоўка садавіны і агародніны на зіму, якая, па народным выслоўі, усё паядае. Шчыруюць на палетках калгаснікі, не пакладаючы рук завіхаюцца на сваіх агародах сяляне і дачнікі. Сёлета ўраджай выдаўся добры, таму ёсць што класці ў засекі. Клопат сённяшняга дня працаўнікоў зямлі — сабраць і захаваць бульбу, якая па праву лічыцца другім хлебам беларусаў. І, дарэчы, выдалася яна ў гэтым годзе добрая.